Anden juledag har Colorline aflyst alle eftermiddagens afgange. Først klokken 21 begynder færgerne igen at sejle.

Skulle turen i dag, tirsdag, være gået til Norge og en tur på ski, er der dårligt nyt: Det voldsomme blæsevejr over Nordsøen og Skagerrak har fået færgeselskabet Colorline til at aflyse alle færgeafgange indtil kloken 21 tirsdag aften. Det gælder afgange til både Kristiansand og Larvik og ruterne mellem Sandefjord og Strømstad. Den første afgang, der ser ud til at komme af sted mod Kristiandsand er klokken 20.45 med færgen M/S Superspeed 2. Det er endnu uvist, hvor mange rejsende der bliver ramt af aflysningerne. Sidst på formiddagen lagde den foreløbigt sidste færge fra Norge til i Hirtshals, og det var nogle ramte passagerer, der sneg sig i land. Efter kraftige bølger var mange blevet søsyge, oplyste en af de normand, der havde været med færgen. Ifølge DMI skulle blæsten toppe mellem klokken 13 og 19 og derefter løje af. Den rammer især Vestkysten og Vendsyssel hårdt.